pellis mensuram et cuius descriptionem primo loco dedi, praeter maculas cervicis albas et praeter 
superiorem Aegyptum patriam, mensurae etiam aliquas differentias ab illis speciminibus, quae in 
littorali Libya occidimus gravius recedentes largitur. In littorali Libya nos Lepores cervicis 
maculis albis observasse in Diariis non adnotatum est; — sed hi recentiores scrupuli sunt. 
Omnes pellium nostrae mensurae ad pelles cranio suo pedumque ossibus instructas factae 
sunt, hinc ossearum earum partium mensurae valorem prae caeteris eumque certum habent. 
Omnium vero formarum hic enumeratarum specimina, pelles et sceleta a nobis allata, in Museis 
Regiis servantur. 
Leporum characteres difficiles definiendi sunt. Sunt qui causam difficultatis in eo inveniant, 
quoniam ex una eademque specie, secundum variarum terrarum leves differentias, a zoographis 
perexpeditis species numero nimis auctae sint. Neque vero hi ipsi in recto tramite ire videntur. 
Id quidem verisimile est, non raro auctorum species levissimo studio ad singulas male servatas 
mutilatasque pelles esse factas, illaque fide eoque studio carere, quo in scientia opus est; verum 
cavendum est, ne quis cum balneo puerulum reiiciat ( 1 ). Propter formarum, novis semper 
characteribus diversarum, ex omnibus terrae globi partibus congestarum copiam verisimilius esse 
videtur, Leporis diversas species habitu sibi valde propinquas, quam unicam speciem tam late 
distributam et variabilem esse; specierum vero characteris difficultatem inde oriri, quod diversarum 
saepe specierum formae in unam consociatae sint. Exemplum proximum Lepus variabilis largitur, 
quem recentiores post Linneum demum a timido bene distinxerunt. Me non sine studio de 
amovenda hac difficultate cogitasse et in itineribus egisse, hae testentur paginae, quas, ni lucem 
omnem, basin et materiam futurae lucis alluturas esse spero. 
Cuvier, postquam ecaudes Pallasii Lepores Lagomyum nomine generico avulserat, 
reliquos in longius auritos veros Lepores et brevius auritos Cuniculos disposuisse videtur 
Regne a. I. ed., II. pag. 218. Verum vero, cum aures iuvenili aetate aliam rationem habeant, quam 
adulta, Pallas etiam Leporis variabilis Russae dictam formam, pag. 148, aurium longitudine 
aberrare dicat ( 2 ), illum characterem pro utili ad sectionum distinctionem non habendum esse 
I 
constat. Equidem de alio charactere ex plurimorum speciminum studiosa observatione eruendo 
operam dedi, quem alii zoologi, speciminum unius speciei copia divites, ut examinent velim. 
Leporem timidum facie curva esse, Cuniculum facie recta esse nemodum observavit, si obser- 
vavit, non ad species distinguendas adhibuit. Apud Leporem timidum pullos valde iuveniles ab 
eo charactere in ipso sceleto non aberrare vidi. Idem locum habet in Cuniculis. Aequalem 
(') Georgius Cuvier ipso recentiore tempore MDCCCXXIX in editione Regni animalis illustrati secunda aegyplium Leporem cum 
capensi coniungit, hinc necessario fit, ut speciei characteres difficillimi statuendi videantur. Divide et impera, exemplo ipse Cuvier sit, 
cum grano salis, studio et candore! 
( 2 ) Leporem Russae Petropoli non rarum vidi, sed vereor, ne Pallas duas formas miscuerit. Yeros esse Lepores variabiles, 
qui hieme non albescant, vere Russae dicendos, alios qui solummodo plus minus albo-maculati reperiantur mihi persuasi, nec aurium 
longitudinem apud has formas variabilem vidi. Cum vero Petropolin e longinquis Rossici imperii terris gelati Lepores centuriatim affe- 
rantur, facile fieri posset, ut rariores aliae species inter vulgares passim inveniantur. Cum Pallas suo Russae etiam caudae areolam 
nigram tribuat, caspicum nostrum Leporem ab eo, modo cum Lepore timido modo cum variabili commutatum esse suspicor. De hac 
vero nova rossica specie in animadversionibus meis ad iter Rossicum cum Excellentissimo Alexandro ab Humboldt peractum plura 
dicam, diagnosin brevem hic addam. Attamen stabilita hac specie semper diversae aetatis diversa aurium ratio apud Lepores manet. 
IIeitpr. et Ehhenb. Mammalia II. 
y 
